Neuvoston asetus (ETY) N:o 1225/83, annettu 16 päivänä toukokuuta 1983, herneitä ja härkäpapuja koskevista erityistoimenpiteistä annetun asetuksen (ETY) N:o 1431/82 muuttamisesta



Virallinen lehti nro L 131 , 20/05/1983 s. 0001 - 0002

Suomenk. erityispainos Alue 3 Nide 16 s. 0110

Ruotsink. erityispainos Alue 3 Nide 16 s. 0110

Espanjank. erityispainos: Luku 03 Nide 27 s. 0193

Portugalink. erityispainos: Luku 03 Nide 27 s. 0193



NEUVOSTON ASETUS (ETY) N:o 1225/83, annettu 16 päivänä toukokuuta 1983, herneitä ja härkäpapuja koskevista erityistoimenpiteistä annetun asetuksen (ETY) N:o 1431/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että asetuksessa (ETY) N:o 1431/82() säädetään ihmisravinnossa tai eläinten ravinnossa käytettävien herneiden ja härkäpapujen tukijärjestelmästä, edellä mainitussa asetuksessa säädetään, että eläinten ravinnossa käytettävien herneiden ja härkäpapujen tuki lasketaan soijakakkujen käynnistävän kynnyshinnan ja niiden maailmanmarkkinahinnan erotuksen perusteella, ja tätä tukea myönnetään myös sellaisenaan tiettyjen eläinten ravinnoksi tarkoitetuille yhteisön tuotteille; nämä tuotteet eivät kilpaile suoraan soijakakkujen kanssa; ne kilpailevat päinvastoin suoraan kolmansista maista tuotavien samanlaisten tuotteiden kanssa; tämän vuoksi on tarpeen korjata tilannetta siten, että tuki lasketaan herneille ja härkäpavuille vahvistetun kohdehinnan ja näiden tuotteiden maailmanmarkkinoilla noteeratun hinnan erotuksen perusteella, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1431/82 seuraavasti: 1) Korvataan 2 artiklan 1 kohta seuraavasti: "1. Yhteisölle vahvistetaan vuosittain ennen 1 päivää elokuuta seuraavana vuonna alkavaa markkinointivuotta varten perustamissopimuksen 43 artiklan 2 kohdassa määrättyä menettelyä noudattaen: a) tuen käynnistävä kynnyshinta, jäljempänä "käynnistävä kynnyshinta", kun 1 artiklassa tarkoitettuja tuotteita käytetään rehujen valmistukseen; b) kohdehinta, kun näitä tuotteita käytetään ihmisravinnossa tai eläinten ravinnossa muuhun kuin a alakohdassa säädettyyn käyttötarkoitukseen." 2) Korvataan 3 artiklan 2 kohta seuraavasti: "2. Jos 1 artiklassa tarkoitettujen tuotteiden 4 artiklan 2 kohdan mukaisesti määritetty maailmanmarkkinoiden keskihinta on alhaisempi kuin markkinointivuonna voimassa oleva kohdehinta, myönnetään näiden kahden hinnan erotuksen suuruista tukea yhteisössä korjatuille ja ihmisravinnossa tai eläinten ravinnossa muuhun kuin 1 kohdassa säädettyyn käyttötarkoitukseen käytettäville tuotteille." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1983 valvontaan saatettuihin tuotteisiin, joita koskevaa tukihakemusta ei ole jätetty ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1983. Neuvoston puolesta Puheenjohtaja I. KIECHLE () EYVL N:o C 128, 16.5.1983, s. 105 () EYVL N:o L 162, 12.6.1982, s. 28